Иванка Гръбчева
Иванка Димитрова Гръбчева е българска режисьорка, дъщеря на Димитър Гръбчев и Митка Гръбчева.

Биография 
През 1966 г. се дипломира във Висшия институт за филмово изкуство в Бабелсберг, Германия, със специалност „Кино и телевизионна режисура“. Режисьор в Студия за игрални филми „Бояна“ (1967 – 1991). Художествен ръководител на творчески колектив „Алфа“ в Студия за игрални филми „Бояна“ (1987 – 1991).

През 1978 – 1991 г. е преподавател по кинорежисура и филмов монтаж в катедра „Кино и телевизия“ при Национална академия за театрално и филмово изкуство.

През 1998 – 2004 г. е преподавател по кино и телевизионна режисура във факултета по изкуства на Великотърновския университет „Св. св. Кирил и Методий“.

Филмите ѝ се ползват с голяма посещаемост. Често работи в тандем със сценаристите братя Мормареви, със сценариста Георги Данаилов и с оператора Яцек Тодоров. Член на Съюза на българските филмови дейци. Награждавана е с ордени и медали. Носител е на званието „Заслужил артист“.

В последните години преди смъртта си Иванка Гръбчева участва активно в обществения живот с публикации и интервюта. Една от последните ѝ публикации е от февруари 2013 г. във в. „Преса“ под заглавие „Терористи ли бяха българските евреи!“.

Умира на 26 май 2013 г.

Филмография

Игрални филми 
 Един миг свобода (1969)
 Глутницата (1971)
 Деца играят вън (тв, 1973) – (с детето Димитър Ганев)
 Изпити по никое време (1974)(с Николай Теохаров)
 При никого (1974) – (със Стойчо Мазгалов)
 Хирурзи (1975) – (с Васил Михайлов)
 Войната на таралежите (1977) – телевизионен сериал (с Цветана Манева, детето Димитър Ганев и др.)
 Пришествие (1981)
 Най-тежкият грях (1982)
 Златната река (1983) – (с Джоко Росич, Игор Марковски и др.)
 13-ата годеница на принца (1984) – (с Георги Парцалев, Георги Мамалев и др.)
 Ева на третия етаж (1987) – (с Марин Янев)
 Брачни шеги (1989)
 Разводи, разводи (1989)
 Карнавалът (1989)
 Жребият (1993) – (с Коста Цонев)
 Една калория нежност (2003)

Филмови сериали 
 Войната на таралежите – 5 еп. х 58 мин. (1979)
 В името на народа – 8 еп. х 58 мин. (1984) (с Ирен Кривошиева)
 Жребият – 7 еп. х 56 мин. (1996)
 Ваканцията на Лили 6 еп. х 56 мин (2006)

Телевизионни сериали 
 Бодлите на таралежите – 10 еп. х 27 мин. (1997)
 Големите игри – 10 еп. х 27 мин. (2000)
 Усмивките на таралежите – предаване за деца (1996 – 1997)

Учебно кино 
 Мечта Коли (1976), учебен филм по руски език, игрален, ч/б

По-значими международни и национални награди за филмите 
 Деца играят вън
 Москва, 1972: Награда за дебют в детското кино

 Изпити по никое време
 Хихон /Испания/, 1974: Голямата награда „Златен Пелайо“, Награда за най-добър сценарий, Награда на ЮНЕСКО, Награда на СИФЕЖ, Награда на зрителите
 Сантарем /Португалия/, 1974: Награда на зрителите
 Варна 1974: Втора награда

 При никого
 Москва 1975: Сребърна награда
 Техеран 1975: Златен делфин, Награда на иранската филмотека

 Хирурзи
 Варна 1976: 7-и Международен филмов фестивал на Червения кръст, Сребърен медал

 Войната на таралежите
 Мадрас /Индия/ 1981: Награда на зрителите

 Златната река
 Варна 1984: Първа награда, Награда за най-добър сценарий

 13-а годеница на принца
 Варна 1987: Награда за най-добър детски филм

 Ева на третия етаж
 Варна 1988: Международен филмов фестивал на Червения кръст, Сребърен медал

 Една калория нежност
 Варна 2003: Международен филмов фестивал „Любовта е лудост“ – Специална награда
 Пловдив 2004: Международен фестивал „Златна ракла“ – Награда за най-добра женска роля в лицето на актрисите Мария Каварджикова, Цветана Манева, Пламена Гетова, Мариана Жикич и Жени Александрова.

Източници

Външни препратки 
 
 „Интервю с Иванка Гръбчева, носител на специалната награда на „Любовта е лудост“, интервю на Елена Владова, LiterNet, 30 септември 2003 (ориг. във в-к „Черноморие“)

Български режисьори
Преподаватели в НАТФИЗ
Заслужили артисти (България)
Родени в София
Починали в София